KS Daily View วันที่ 16 มิ.ย. 2565
16 มิถุนายน 2565

KS Daily View 16.06.2022 > ประเมินหุ้นไทยขึ้น แนวต้าน 1630 จุด Fed ขึ้นดอกเบี้ยฯ 75 bps ส่งสัญญาณขึ้นรอบ ก.ค. 75 bps SET คาด 1595-1610 จุด หุ้นแนะนำ MTC, BE8
ต่างประเทศ : ผลสรุปที่ประชุมธนาคารกลางสหรัฐ(Fed) เมื่อคืนออกมาเป็นไปตาม KS ประเมิน คือ ออกเป็นกรณี(Scenario) ที่ 1 ดังที่นำเสนอในบทวิเคราะห์ Daily View เมื่อวานนี้ คือ กรณีฐาน(Base case) คือ Fed ขึ้นอัตราดอกเบี้ยนโยบายในการประชุมรอบนี้ 75 bps (เป็นไปตามที่คาด และเป็นการขึ้นมากสุดตั้งแต่ปี 2537) ขึ้นมาอยู่ระดับ 1.50-1.75% โดย Dot plot คาดว่าอัตราดอกเบี้ยสหรัฐสิ้นปีนี้ จะอยู่ที่ 3.4% และสิ้นปี 2566 จะอยู่ที่ 3.8% (หมายความว่า Fed คาดจะปรับขึ้นอัตราดอกเบี้ยอีก 1.75% ภายในปีนี้) โดยการประชุม Fed ที่เหลือในปีนี้อีก 4 ครั้ง คือ รอบ ก.ค. ประธาน Fed Powell ส่งสัญญาณจะขึ้นอีก 75 bps ดังนั้นการประชุม รอบ ก.ย., พ.ย. และ ธ.ค. Fed จะขึ้นดอกเบี้ย 50 : 25 : 25 bps เป็นประเด็นที่ติดตาม โดย KS ประเมินว่าหลังจากนี้ Fed ยังคงให้น้ำหนักติดตามแนวโน้มเงินเฟ้อสหรัฐจะทำจุดสูงสุด(Peak) ?? ตลาดคาดที่ระดับ 8.8%ในช่วงงวด 3Q22 รวมถึงตลาดแรงงาน โดยค่าแรงสหรัฐคาดทำจุดสูงสุดแล้วในงวด 2Q22 และทยอยลดลง พร้อมกับอัตราการว่างงาน(Unemployment rate)จะเริ่มปรับขึ้น KS ประเมินว่าจะทำให้ระยะถัดไป Fed ไม่น่าจะเร่งขึ้นอัตราดอกเบี้ยแรงหลังจากกดเงินเฟ้อลง
โดยรวมการส่งสัญญาณของ Fed ในรอบนี้ KS ประเมินว่าไม่ Surprise และตลาดได้ตอบรับไปแล้วในดัชนี โดยประเมินผลที่จะตามมาคือ
1.) คาดค่าเงิน Dollar ชะลอการแข็งค่า ล่าสุด อ่อนค่าวันแรกลงมาอยู่ที่ 104.6 จุด กดดันให้เงินบาทแข็งค่าช่วงสั้น หลุด 35 บาทเช้านี้ลงมาอยู่ที่ 34.8 บาท KS ประเมินผลบวกจะดีต่อ Fundflow ไหลเข้าไทย อีกฝังนึงคือ Sentiment จะบวกต่อหุ้นโรงไฟฟ้าที่ถูกกดดันลงมาในช่วงก่อนหน้า อาทิ BGRIM, EGCO, GPSC, GUNKUL, GULF และ Sentiment จะลบต่อหุ้นกลุ่มส่งออก
2.) คาด Bond Yields จะเริ่มพักฐาน เห็นได้จากล่าสุด Bond Yields สหรัฐพลิกกลับมาปรับลง หลังจากก่อนหน้าขึ้นมา 9 วันติด โดย อายุ 2 ปี และอายุ 10 ปี ลงมาอยู่ที่ 3.2% และ 3.292% จากเมื่อวาน อยู่ที่ 3.41% และ 3.456% ตามลำดับ ถือเป็น Sentiment ลบต่อหุ้น BLA แต่จะบวกต่อหุ้นกลุ่มการเงิน(Finance) ที่ราคาหุ้นถูกกดดัน อีกฝั่งนึงคือ US 10-2 Year Treasury Yield Spread ขยับเหนือ 0 มาอยู่ที่ 13 bps ทำให้ตลาดมีมุมมองคลาบความกังวลเศรษฐกิจถดถอย
3.) ในส่วนของตลาดหุ้นโลกคาดจะเห็นการ Rebound ในช่วงสั้นๆ เห็นได้จากเมื่อคืนตลาดหุ้นสหรัฐ ดัชนี Dowjones +1%DoD, ดัชนี S&P + 1.5% ดัชนี Nasdaq +2.5% ประเมินจะเป็น Sentiment บวกต่อตลาดหุ้นเอเซียในวันนี้ รวมถึงตลาดหุ้นไทย โดย SET Index KS ประเมินในช่วงปลายสัปดาห์ จะเป็น Mini Bear rally คาดอาจจะเห็นการ Rebound ขึ้นไปทดสอบแนวต้าน 1630 จุด และประเมินแนวรับ จะอยู่ที่ 1,585 จุด โดยยังคงมุมมองว่ายังไม่ใช้แนวโน้มขาขึ้นในระยะกลาง - ยาว
กลยุทธ์การลงทุน : Theme การลงทุนหุ้นในช่วงสั้น เราแนะนำเก็งกำไรกลุ่มหุ้นที่ถูกกดดันลงมาในช่วงก่อนหน้าจากประเด็นเรื่องอัตราดอกเบี้ยขึ้น อาทิ กลุ่ม Growth กลุ่มการเงิน อาทิ MTC, SAWAD, BE8, JMT
ส่วนนักลงทุนที่รับความเสี่ยงต่ำ ยังคงคำแนะนำสะสม กลุ่ม Defensive อาทิ กลุ่ม ICT แนะนำ TRUE, DTAC กลุ่มโรงพยาบาล อาทิ BH, BDMS และยังคงคำแนะนำ ชะลอลงทุน คือ กลุ่ม Global Play ที่ได้รับความกังวลจากเศรษฐกิจถดถอย อาทิ กลุ่มพลังงาน, กลุ่มปิโตรเครมี, กลุ่มยานยนต์ และกลุ่มที่เคยได้ประโยชน์จาก Work From home เช่นกลุ่ม Gadget อุปกรณ์ IT
มุมมองตลาดหุ้น SET คาด 1595-1610 จุด หุ้นแนะนำ MTC, BE8
Top pick : MTC(ราคาพื้นฐาน 61.0บาท) 1.) โมเมนตัมของกำไรมีแนวโน้มดีขึ้นในไตรมาสต่อ ๆ ไป รวมถึง NPL คาดว่าจะคงที่มากขึ้นหรือลดลงในไตรมาส 2-3/2565 ซึ่งน่าจะเป็นปัจจัยหนุนราคาหุ้น 2.) MTC ได้ Sentiment บวกจาก Bond Yield ที่ปรับลง 3.) เรามองว่ามูลค่าหุ้น MTC ปัจจุบันค่อนข้างถูก โดยหุ้น MTC ซื้อขายที่ PBV ปี 2565 ที่ 3.3 เท่า หรือเท่ากับ 2.5SD ต่ำกว่าค่าเฉลี่ย PBV ในอดีต
BE8(ราคาพื้นฐาน 48.5 บาท) เป็นหุ้น Growth Stocks ที่เรายังคงมุมมองบวกต่อแนวโน้มการเติบโตของ BE8 จากยอด backlog ที่แข็งแกร่งตลอดทั้งปี 2565 และโครงการใหม่มูลค่ารวม 570 ลบ. โดยล่าสุด BE8 เซ็นสัญญาร่วมลงทุนกับ ไปรษณีย์ไทย เดินหน้าให้บริการด้านงานดิจิทัล คาดเปิดให้บริการงวด 3Q65
รายงานตัวเลขเศรษฐกิจ
วันพฤหัสฯ ติดตาม ดุลการค้าของญี่ปุ่นเดือน พ.ค. คาดขาดดุล 2,022bn เยน เพิ่มขึ้นจากเดือนก่อนหน้าที่ขาดดุล 839bn เยน ผลการประชุมธนาคารอังกฤษคาดปรับขึ้นอัตราดอกเบี้ยนโยบาย 25bps. เป็น 1.25% ตัวเลข Housing starts ของสหรัฐฯ เดือน พ.ค. คาด -1.5% MoM เป็น 1.7 ล้านยูนิต ตัวเลข Building permits ของสหรัฐฯ เดือน พ.ค. คาด -1.7% MoM เป็น 1.787 ล้านยูนิต ตัวเลข Initial jobless claim ของสหรัฐฯ รายสัปดาห์ คาด 2.15 แสนคน
วันศุกร์ ติดตาม ผลการประชุมธนาคารกลางญี่ปุ่น คาดคงดอกเบี้ยนโยบายที่ -0.1% ผลผลิตภาคอุตสาหกรรมของสหรัฐฯ เดือน พ.ค. คาด +0.4% MoM และถ้อยแถลงของ Fed Chair Powell
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp